Diari Oficial de la Generalitat Valenciana


Sumari del DOGV 8524, del 08-04-2019 (2019/2800)

Información pública de l'aprovació de l'informe ambiental i territorial estratègic favorable del Pla especial de protecció del convent de la Mare de Déu del Carme.
-------------------------------------------------------------------------------------------------------------------------------------------------------------------

### Dades del document

Número de DOGV
:   8524

Data del DOGV
:   08-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2800


Data del document
:   15-03-2019

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Información pública de l'aprovació de l'informe ambiental i territorial estratègic favorable del Pla especial de protecció del convent de la Mare de Déu del Carme. [2019/2800]  
La Junta de Govern Local, en sessió celebrada en data 7 de març de 2019, va adoptar, entre altres, l'acord següent:  
«Vist l'expedient que s'està tramitant per a la resolució d'informe ambiental i territorial estratègic del Pla especial de protecció del convent de la Mare de Déu del Carme, i els següents  
Antecedents  
En data 29 de març de 2018, l'orde dels Carmelites Descalços va presentar una sol·licitud d'inici de l'avaluació ambiental i territorial estratègica del Pla especial de protecció del convent de la Mare de Déu del Carme de Castelló de la Plana, l'objecte de la qual és la protecció del convent suara esmentat i l'adaptació de les condicions de la unitat d'execució i el projecte d'urbanització inicial (en què el convent era derrocat i substituït per un edifici dotacional nou) per a adaptar-lo a la seua conservació.  
La sol·licitud s'acompanyava de document inicial per a l'avaluació ambiental i territorial estratègica, amb un esborrany del pla especial i un document inicial estratègic, amb el contingut ressenyat en l'article 50.1 de la Llei 5/2014, de 25 de juny, de la Generalitat, d'ordenació del territori, urbanisme i paisatge de la Comunitat Valenciana (d'ara en avant LOPTUP).  
I tenint en compte que:  
I. De conformitat amb el que disposa l'article 51.1 de la LOTUP, el document que conté l'esborrany del pla especial i el document inicial estratègic es va sotmetre a consultes de les administracions públiques afectades. Com a resultat d'aquestes consultes, s'han emés els informes següents:  
- Informe del Servei Territorial d'Urbanisme de Castelló de la Conselleria d'Habitatge, Obres Públiques i Vertebració del Territori de data 5 d'octubre de 2018, segons el qual:  
a) L'instrument que es proposa tramitar, com a pla especial, és planejament autònom i no derivat, d'acord amb l'article 14.3 de la LOTUP, per la qual cosa és possible la seua aprovació al marge de l'existència d'un pla general.  
b) De la interpretació conjunta dels supòsits primer i tercer de l'article 48.c de la LOTUP, l'òrgan ambiental i territorial és l'Ajuntament, en la mesura que es tracta d'una figura de planejament que afecta un sòl urbà que compta amb els serveis efectivament implantats i que no modifica l'ús dominant.  
c) Atés que el pla especial afecta béns de rellevància local, incideix en l'ordenació estructural, en funció de l'article 42.6 de la LOTUP, la qual cosa determina que siga l'Administració autonòmica la competent per a la seua aprovació definitiva, segons l'article 44.2.c de la LOTUP.  
  
- Informe de la Secció de Mobilitat Urbana de l'Ajuntament de data 23 d'octubre de 2018, en què es proposa col·locar la rampa d'accés i eixida del nou aparcament subterrani situat en l'edifici d'ús residencial, en el carrer Juan de la Cierva Codorniu en compte de la zona de jardí públic, per a no incidir negativament en els desplaçaments de vianants, del trànsit i del transport públic que es generen en l'avinguda Caputxins.  
  
- Informe del Servei de Cultura i Esport de la Direcció Territorial de Castelló de data 13 de desembre de 2018, en el qual s'emet un informe favorable del projecte de pla especial, si bé, tenint en compte que el convent de la Mare de Déu del Carme té la consideració de bé immoble de rellevància local, s'indiquen algunes mesures que cal aplicar en les seues intervencions i actuacions de rehabilitació integral.  
  
- Informe del Servei d'Ordenació del Territori de la Conselleria d'Habitatge, Obres Públiques i Vertebració del Territori de data 7 de febrer de 2019, en què es conclou que l'actuació proposada no està afectada pel risc d'inundació.  
Del contingut de tots aquests informes no s'aprecien afeccions en matèria de riscos naturals ni espais protegits, ni afeccions territorials, sense perjudici de les consideracions que efectua la Secció de Mobilitat de l'Ajuntament en el seu informe de data 23 d'octubre de 2018 ja ressenyat.  
- La tècnica ambiental de la Secció d'Ordenació i Gestió del Territori i Urbanisme emet un informe de data 26 de febrer de 2019 en què s'identifiquen i valoren els possibles efectes sobre el medi ambient i analitza les possibles afeccions ambientals i territorials, amb la conclusió següent:  
Riscos naturals. L'àmbit territorial del pla no està afectat per riscos naturals.  
Afeccions en matèria d'espais protegits i altres afeccions mediambientals. No hi ha afecció.  
Afeccions territorials. No hi ha afecció, si bé caldrà tindre en compte les observacions realitzades en l'informe de la Secció de Mobilitat Urbana de l'Ajuntament de data 23 d'octubre de 2018.  
Patrimoni cultural. Segons informe del Servei de Cultura i Esport de la Direcció Territorial de Castelló de data 13 de desembre de 2018, s'autoritza el projecte de pla especial de protecció del convent de la mare de Déu del Carme, redactat per Palmer Arquitectos amb data febrer de 2018.  
Paisatge i infraestructura verda. No s'ha emés un informe per part del Servei d'Infraestructura Verda i Paisatge sobre la proposta de pla ni sobre l'instrument de paisatge adequat que l'ha d'acompanyar ni sobre el seu abast.  
No obstant això, atés que el projecte d'estudi d'integració paisatgística que s'adjunta a l'esborrany de pla especial incorpora les conclusions de l'estudi de paisatge del pla general estructural en tramitació, es conclou que s'han tingut en compte criteris paisatgístics des de l'inici de la nova planificació de l'àmbit.  
A més, a la vista de la documentació aportada, es conclou que l'actuació és coherent amb la infraestructura verda municipal.  
Consum i gestió de l'aigua. No es preveu un augment significatiu dels recursos hídrics que exigisquen la justificació de la demanda, l'origen del subministrament i l'acreditació dels drets a l'ús de l'aigua, ni un increment significatiu d'aigües residuals que exigisquen la justificació de l'existència d'infraestructures de tractament d'aigües residuals amb la capacitat suficient per a tractar els efluents que es prevegen.  
Contaminació acústica. No hi ha aspectes que introduïsquen alteracions sobrevingudes de les anàlisis que per a la zona dona l'estudi acústic del pla general estructural.  
Urbanisme. El 16 d'octubre de 2018 el Servei Territorial d'Urbanisme emet un informe segons el qual l'òrgan ambiental per a l'avaluació ambiental i territorial estratègica és el mateix ajuntament i, a més, atés que el pla especial incideix en l'ordenació estructural, la seua aprovació definitiva correspondrà a la Comissió Territorial d'Urbanisme.  
  
II. L'article 51.2.c de la LOTUP estableix que, després del període de consultes, l'òrgan ambiental i territorial emetrà una resolució d'informe ambiental i territorial estratègic si considera que, d'acord amb els criteris de l'annex VIII d'aquesta llei, el pla no té efectes significatius sobre el medi ambient, i s'acorda l'avaluació ambiental i territorial estratègica pel procediment simplificat i indicant la procedència de la tramitació del pla d'acord amb el capítol següent o la seua normativa sectorial.  
El planejament en tràmit afecta únicament i exclusivament l'ordenació detallada del sòl urbà, per la qual cosa es tracta d'un dels supòsits en què l'article 48.c de la LOTUP, en la redacció que en fa la Llei 10/2015, de 29 de desembre, de mesures fiscals, de gestió administrativa i financera, i d'organització de la Generalitat, atribueix a l'Ajuntament la condició d'òrgan ambiental i territorial, i, a l'empara de l'article 48.a de la LOTUP, la tramitació es desenvoluparà segons l'article 57 de la LOTUP.  
Mitjançant Decret de 18 de juny de 2018, del regidor delegat d'Ordenació del Territori, Mobilitat i Àrea Metropolitana, es va crear la Comissió d'Avaluació Ambiental de l'Ajuntament de Castelló de la Plana, entre les funcions de la qual es troba la de proposar els termes en què s'han d'emetre les resolucions d'informe ambiental i territorial estratègic, i qualssevol altres que competisquen a l'òrgan ambiental i territorial municipal en virtut de la legislació vigent.  
Consta en l'expedient la proposta d'informe ambiental i territorial estratègic emés per la Comissió d'Avaluació Ambiental de l'Ajuntament de Castelló de la Plana en data 26 de febrer de 2019, les determinacions de la qual es recullen en aquesta resolució.  
III. De conformitat amb allò que disposa l'article 51.7 de la LOTUP, la resolució de l'informe ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu, als efectes de continuar el procediment d'aprovació del pla. Aquesta resolució no serà susceptible de cap recurs, sense perjudici què, si és el cas, s'escaiga en via judicial contenciosa administrativa enfront de la disposició de caràcter general que haguera aprovat el pla, o bé, sense perjudici que s'escaiga en via administrativa davant de l'acte, si és el cas, d'aprovació del pla.  
L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no haguera calgut l'aprovació del pla en el termini màxim de quatre anys des de la seua publicació, d'acord amb l'article 51.7 de la LOTUP. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla.  
IV. En virtut del que disposa l'article 124.4.ñ) de la Llei 7/1985, de 2 d'abril, reguladora de les bases del règim local, correspon a l'Alcaldia exercir les competències de l'òrgan ambiental i territorial municipal, si bé, mitjançant el Decret de 12 de juny de 2018 tals funcions han sigut delegades en la Junta de Govern Local.   
Per tot això, vistos els preceptes referits i els informes emesos per la tècnica ambiental, pel tècnic d'administració general de la Secció d'Ordenació i Gestió Territorial i Urbanística, conformat per la cap de secció; i l'informe favorable de la Comissió d'Avaluació Ambiental en data 26 de febrer de 2019 i l'informe de l'assessora d'Ordenació i Gestió Territorial i Urbanística, de data 5 de març de 2019, conformat per la cap de secció, a proposta del regidor delegat de Drets i Serveis, s'acorda:  
  
1. Emetre la resolució d'informe ambiental i territorial estratègic favorable del Pla especial de protecció del convent de la Mare de Déu del Carme de Castelló de la Plana, que es concreta en la imposició de les condicions següents:  
a) Afecció als itineraris de mobilitat urbana  
- S'analitzaran propostes alternatives en la versió definitiva del pla especial que possibiliten la inclusió de la rampa d'accés i eixida per al nou aparcament situat en l'edifici d'ús residencial projectat, dins de la projecció en planta d'aquest i amb eixida al carrer Juan de la Cierva Codorniu. Si resulta tècnicament inviable tal mesura, hauran d'abordar-se solucions que permeten la menor afectació del trànsit de la zona i de la funcionalitat de l'espai lliure que es genera.  
b) Continuïtat de la infraestructura verda i conservació i posada en valor del paisatge i els recursos paisatgístics definits a nivell municipal:  
  
- Elaboració d'un estudi d'integració paisatgística, que en la seua versió definitiva inclourà els resultats del pla de participació pública, com a part de la documentació del pla especial.  
- Inclusió en la documentació gràfica i escrita del pla especial, per a la seua aprovació definitiva, de les consideracions indicades en l'informe emés pel Servei d'Infraestructura Verda i Paisatge per a assegurar la correcta integració de l'actuació proposada en el paisatge urbà de la ciutat de Castelló de la Plana, la conservació i posada en valor dels recursos paisatgístics definits, i la continuïtat de la infraestructura verda definida en l'àmbit municipal.  
- Inclusió en el disseny de la nova zona verda dels exemplars arboris ja existents en el jardí actual, així com dels elements (en concret, bancada de Bicicas) que formen part de la infraestructura verda de l'àmbit urbà i recull el pla d'ordenació detallada en tramitació.  
  
c) Afeccions al patrimoni cultural  
En les intervencions i actuacions de rehabilitació integral en el convent de la Mare de Déu del Carme, el seu promotor haurà d'aportar davant de la direcció territorial, en el termini d'un mes comptador des de la finalització de la intervenció, una memòria descriptiva de l'obra realitzada i dels tractaments aplicats amb la documentació gràfica del procés d'intervenció elaborada per la direcció facultativa.  
2. Disposar que, per tractar-se d'un pla sotmés a avaluació ambiental i territorial estratègica pel procediment simplificat, el pla es tramite segons l'article 57 de la LOTUP.  
3. Publicar la resolució d'informe ambiental i territorial estratègic en el Diari Oficial de la Generalitat Valenciana per a la seua entrada en vigor».  
  
Castelló de la Plana, 15 de març de 2019.- La cap de la Secció de Desenvolupament Urbanístic: Consuelo Leal Jiménez.